ঢাকা বিশ্ববিদ্যালয়ের আন্তর্জাতিক সম্পর্ক বিভাগের সহকারী অধ্যাপক রোমানা মঞ্জুর তার স্বামীর হাতে শারীরিক নির্যাতনের শিকার হয়েছেন বলে অভিযোগ উঠেছে। গুরুতর আহত অবস্থায় তিনি এখন রাজধানীর একটি হাসপাতালে চিকিত্সাধীন। তার চোখে প্রচন্ড আঘাত লেগেছে বলে চিকিত্সকরা জানিয়েছেন। গতকাল শনিবার রোমানা মঞ্জুরের বাবা মেজর (অব.) মঞ্জুর হোসেন বাদী হয়ে এ ঘটনায় ধানমন্ডি থানায় মামলা দায়ের করেছেন।